
RAPORT

asupra propunerii legislative pentru completarea art. 27 din Legea fondului funciar

nr. 18/1991
Cu adresa nr.Pl.x. 65 din 11 februarie 2009, Biroul Permanent conform art. 95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru agricultură, silvicultură, industrie alimentară şi servicii specifice cu propunerea legislativă pentru completarea art. 27 din Legea fondului funciar nr. 18/1991.
La întocmirea raportului s-a avut în vedere avizul favorabil al Consiliului Legislativ, transmis cu adresa nr. 632/26.05.2008, şi avizul negativ al Comisiei juridice, de disciplină şi imunităţi precum şi al Comisiei pentru administraţie publică, amenajarea teritoriului şi echilibru ecologic.
 
      Prezenta  propunere legislativă are ca obiect de reglementare completarea art. 27 din Legea fondului funciar nr. 18/1991 astfel : unităţile de cult care au în proprietate terenuri  pot solicita prefectului emiterea titlurilor de propietate în baza inventarelor deţinute de structurile reprezentative ale acestor unităţi.
Proiectul de Lege face parte din categoria legilor organice, potrivit art. 75 alin. (1) din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Marian Hoinaru secretar de stat în Ministerul Agriculturii, Pădurilor şi Dezvoltării Rurale.
La lucrările comisiei au participat 27 deputaţi, din totalul de 27 membri ai comisiei.

 În urma dezbaterii, în şedinţa din 03.03.2009, comisia a hotărât cu 24 de voturi pentru respingere, 2 voturi împotriva respingerii şi o abţinere,  respingerea propunerii legislative din următorul motiv: o prevedere de natura celei propuse  ar putea genera şi unele litigii în raport cu proprietarii reali ai terenurilor vizate.
     Propunerea legislativă a fost respinsă de Senat în şedinţa din 4 februarie 2009.
    Propunerea legislativă potrivit art. 75 din Constituţia României, republicată  este de competenţa decizională a Camerei Deputaţilor.
          PREŞEDINTE,                                                         SECRETAR,

  Prof. Dr.Valeriu TABĂRĂ                                          Vasile MOCANU
Expert, dr.  Gabriela CIUREA

